ਲਿੰਡਾ ਥੌਮਸ-ਗ੍ਰੀਨਫੀਲਡ
ਲਿੰਡਾ ਥਾਮਸ-ਗ੍ਰੀਨਫੀਲਡ (ਜਨਮ 1952) ਇੱਕ ਅਮਰੀਕੀ ਕੂਟਨੀਤਕਾਰ ਹੈ ਜੋ ਰਾਸ਼ਟਰਪਤੀ ਜੋ ਬਾਈਡਨ ਦੇ ਅਧੀਨ ਸੰਯੁਕਤ ਰਾਸ਼ਟਰ ਵਿੱਚ ਸੰਯੁਕਤ ਰਾਜ ਦੀ ਰਾਜਦੂਤ ਹੈ। ਉਸਨੇ 2013 ਤੋਂ 2017 ਤੱਕ ਅਫਰੀਕੀ ਮਾਮਲਿਆਂ ਲਈ ਅਮਰੀਕੀ ਸਹਾਇਕ ਵਿਦੇਸ਼ ਮੰਤਰੀ ਵਜੋਂ ਕੰਮ ਕੀਤਾ। ਥਾਮਸ-ਗ੍ਰੀਨਫੀਲਡ ਨੇ ਫਿਰ ਵਾਸ਼ਿੰਗਟਨ, ਡੀਸੀ ਵਿੱਚ ਵਪਾਰਕ ਰਣਨੀਤੀ ਫਰਮ ਅਲਬ੍ਰਾਈਟ ਸਟੋਨਬ੍ਰਿਜ ਗਰੁੱਪ ਵਿੱਚ ਇੱਕ ਸੀਨੀਅਰ ਉਪ ਪ੍ਰਧਾਨ ਵਜੋਂ ਨਿੱਜੀ ਖੇਤਰ ਵਿੱਚ ਕੰਮ ਕੀਤਾ। ਰਾਸ਼ਟਰਪਤੀ ਬਾਈਡਨ ਨੇ ਉਸਨੂੰ ਸੰਯੁਕਤ ਰਾਸ਼ਟਰ ਵਿੱਚ ਅਮਰੀਕੀ ਰਾਜਦੂਤ ਵਜੋਂ ਨਾਮਜ਼ਦ ਕੀਤਾ, ਅਤੇ 23 ਫਰਵਰੀ, 2021 ਨੂੰ ਸੰਯੁਕਤ ਰਾਜ ਦੀ ਸੈਨੇਟ ਦੁਆਰਾ ਉਸਦੀ ਪੁਸ਼ਟੀ ਕੀਤੀ ਗਈ। ਉਸਨੇ 25 ਫਰਵਰੀ, 2021 ਨੂੰ ਆਪਣੇ ਪ੍ਰਮਾਣ ਪੱਤਰ ਪੇਸ਼ ਕਰਨ ਤੋਂ ਬਾਅਦ ਅਹੁਦਾ ਸੰਭਾਲਿਆ।